شەفەق نیوز/ مەراسیم ئاڵشتکردن شوین مۆمیایل ٢٢ پاتشا و شاژن
فرعەونی لە مۆزەخانەی میسر لە مانگ گوزەیشتە، نشان  مۆمیای یەکیگ لە شاژنەیل دا ک بویە جی باسکردن میدیایل.
بڵاوکردن وێنەیل لەش مۆمیای شاژنیگ وە گیس فرە پڕ و دریژیگ
بویە سەرقاڵ دوێەت و ژنەیل وڵات میسر تا بزانن نهێنی ئەو گیسە ک ئەرا هەزاران ساڵ مەنیەسەو
چەیگە.
دکتۆر موختار کەسبانی ئەندام دەسەی موزەخانەی میسر نشان دەێد
ک کارەیل فرەیگ ئەرا موی گیس ئەو مۆمیا کریاگە، چوینکە ئەو شاژنە پایەی بەرزیگ داشتگە،  و وتیش؛ گیس لەو بەشەیلەسە ک وەئاسانی خراو نێەوود،
و ئەو چشتەیلە ک ئەرا ئەو مۆمبای شاژنە کریاگە زیاتر مقەیەتی گیسی کردگە.
وتیش؛ گیس شاژن تی سیا بویە و ئیجا رەنگەگەی کریاسە سوور،
ئەوەیش لەوەر ئەو دەرمانەیلە ک وەکاری خواردنەوە رەنگەگەی لە سیا کردگەسە سوور.
دکتۆر ئەحمەد بەدران مامووستای شوێنەوار لە زانکۆی قاهیرە
باس کەێد ک دوگ مانگا و روین سنەوبەر و چەن جوریگ لە روین سروشتی وەکار هاوریاگە و
ئەرا هەزاران ساڵ مقەیەتی گیسی کردگە.
